#### P R O I E C T D E H O T Ă R Â R E

**Privind introducerea in Inventarul bunurilor care aparțin domeniului public al Municipiului Dej a obiectivelor ce urmează a fi cuprinse în Contractul de Delegare a Serviciului de Alimentare cu Apă şi Canalizare**

Primarul Municipiului Dej;

Având in vedere Referatul Compartimentului Patrimoniu Public si Privat al Primăriei Municipiului Dej nr………../……… privind delegarea gestiunii serviciului de alimentare cu apa către Compania de Apa Someș S.A. Cluj;

• Prevederile art. 3 si 8 din Legea 213/1998 privind bunurile proprietatea publică cu modificările și completările ulterioare;

• Prevederile art. 11 alin 2 si ale art 36 alin 7 liera c, art 36 alin 2 litera d si alin 6 litera a , pct 14 din Legea nr. 215/2001 a administraţiei publice locale, republicată, ale art 10 si art. 30 din Legea nr. 51/2006 a serviciilor comunitare de utilităţi publice, ale art. 17 , art. 18 alin 2 , articolele 21-24 si art 41 alin 1 din Legea nr. 241/2006 privind serviciul de alimentare cu apă şi de canalizare;

• Avand in vedere prevederile Contractului de delegare a gestiunii serviciului de alimenatre cu apa si canalizare semnat intre Asociatia Regionala pentru Dezvoltarea Infrastructurii din Bazinul Hidrografic Somes-Tisa, a carui membru este Municipiul Dej si Compania de Apa S.A ;

• Avand in vedere prevederile art. 59 din Ordonanta de Urgenta a Guvernului nr. 54/2006 , privind regimul contractelor de concesiune de bunuri proprietate publica , cu modificările si completările ulterioare;

În temeiul art. 45 alin.3 din Legea nr. 215/2001 a administraţiei publice locale republicate,

HOTĂRĂŞTE

Art. 1 – Se aprobă trecerea în domeniul public al Municipiului Dej a elementelor de patrimoniu public reprezentând infrastructura de alimentare cu apă/canalizare, executate în cadrul Programului Operațional Sectorial Mediu - „Extinderea şi reabilitarea sistemelor de apă şi apă uzată din județele Cluj/Sălaj - Îmbunătățirea sistemelor de alimentare cu apă, canalizare şi epurare în zona Cluj-Sălaj”, conform Anexei la prezenta hotărâre.

Art. 2 – Se aprobă delegarea de gestiune a bunurilor care alcătuiesc sistemul de alimentare cu apă/canalizare, aflate in anexa , proprietatea Municipiului Dej, județul Cluj, către Compania de Apă Someș S.A.

Art.3 -Se împuternicește Asociația Regionala pentru Dezvoltarea Infrastructurii din Bazinul Hidrografic Somes-Tisa, prin reprezentantul sau legal sa semneze în numele si pentru Municipiul Dej, Actul aditional la Contractul de delegare a gestiunii serviciului de alimentare cu apă/canalizare, încheiat cu Compania de Apa Somes S.A., care va avea ca obiect bunurile prevăzute în Anexa 1, parte integranta a acestei hotărâri.

Art. 4- Durata concesiunii acestor bunuri către Compania de Apa Someș S.A este pe durata existentei Contractul de delegare a gestiunii serviciului de alimentare cu apa si canalizare, semnat între Asociația Regionala pentru Dezvoltarea Infrastructurii din Bazinul Hidrografic Someș-Tisa, a cărui membru este Municipiul Dej si Compania de Apă Someș S.A.

Art. 5- Cu ducerea la îndeplinire a prezentei hotărâri se încredințează Primarul Municipiului Dej, Direcţia Tehnica, Compartimentul Patrimoniu Public si Privat al Primăriei Municipiului Dej si Asociația Regionala pentru Dezvoltarea Infrastructurii din Bazinul Hidrografic Somes-Tisa.

Art. 6 – Prezenta hotarare se comunica prin intermediul secretarului, în termenul prevăzut de lege, Primarului Municipiului Dej, Direcţiei Tehnice, Compartimentului Patrimoniu Public si Privat al Primăriei Municipiului Dej, Asociatiei Regionale pentru Dezvoltarea Infrastructurii din Bazinul Hidrografic Somes-Tisa si Prefectului Județului Cluj.

**Iniţiator**

**PRIMAR SECRETAR**

**Ing. Morar Costan jr. Pop Cristina**